tomron87/hebrew-wikipedia-sentences-corpus huggingface dataset:
צוות ההפקה של הסרט הצטרף למיזם המסך הירוק של טורונטו, יוזמה שמטרתה לצמצם צריכת פחמן וייצור פסולת.
המפיקה גייל אן הורד ציינה את צבעו של הענק הירוק כאנלוגיה לנושא הסביבתנות, ונורטון הוא אקטיביסט ידוע לטובת נושא איכות הסביבה.
כחלק ממאמצים אלו נעשה שימוש במכוניות חסכוניות בדלק והיברידיות המונעות על ידי סולר וגופרית כמקור אנרגיה, וכן בחומרי גלם חסכוניים כאורן.
"הענק הירוק" הוא שובר הקופות הראשון שקיבל חותם ירוק מטעם הארגון לסביבתנות.
כ-70 שעות של חומר מצולם, אשר רובו עוסק בסיפור המקור, לא נכללו בעריכה הסופית של הסרט.
רוב סיפור הרקע היה לא מתוסרט, ויוצרי הסרט לא היו בטוחים אם להוסיף אותו לעריכה הסופית.
הם שקלו לפרסם חלק מהסרטונים לאינטרנט.
העורך קייל קופר (שיצר את לוגו מארוול עם הדפים המתהפכים ואת הקטעים בהם מופיע המידע על הביוגרפיה של איירון מן) ערך את רוב הצילומים לתוך כתוביות הפתיחה של הסרט.
הבמאי לואי לטריה הסביר על אחת מהקרנות המבחן לסרט, שגררה תגובות שליליות, ובה מספר סצנות פלשבק אלו הופיעו במהלך הסרט, אך קהל הצופים מצא שהן דומות לסרט "הענק".
הדבר הוביל לכך שסצנות אלו חוברו יחדיו לכדי כותרות הפתיחה של העריכה הסופית.
כותרות הפתיחה הללו החליפו את הפתיחה המקורית של הסרט, שבה ברוס באנר מגיע אל האזור הארקטי] כדי להתאבד.
כשסצנה זו מסתיימת, גופתו הקפואה של קפטן אמריקה נראית בחלקה בתוך הקרח.
לטריה ציין שהוא לא היה מעוניין שסצנה זו תיאבד.
המפיק השותף סטיבן ברוסארד ציין שהסצנה עבדה בהצלחה, אך משום שקהל הצופים לא אהב פתיחה שכזו לסרט, יוצרי הסרט בחרו לפתוח את הסרט כשברוס כבר חי בברזיל אחרי תימצות המאורעות שהובילו לכך.
נורטון ולטריה לא הסכימו עם מפיקי הסרט על משך ההקרנה הסופי שלו: הם רצו שזמן הסרט יהיה כ-135 דקות, בעוד המפיקים רצו שמשך ההקרנה של הסרט יהיה פחות משעתיים.
חוסר הסכמה זה הגיע לאוזני הציבור, והשמועה פשטה שנורטון "הבהיר נחרצות שלא ישתתף ביחצנות הסרט אם לא יהיה מרוצה מהעריכה הסופית של הסרט".
אולם, נורטון הכחיש זאת וציין ש"שיתוף הפעולה המצליח שלנו, שאמור להיות עניין פרטי, הובן בטעות כ'מחלוקת' ונתפס בידי אנשים שחיפשו אחר סיפור טוב.
הדבר עוות לחלוטין במידה כזו שהסיחה את הדעת מהסרט עצמו - דבר שמארוול, יוניברסל ואני סירבנו שיקרה.
זו תמיד הייתה אמונתי שסרטים צריכים לדבר בשם עצמם, ושהצורך לדעת יותר מדי על איך הם נעשו מפחית מהקסם לראות אותם".
לטריה שאב השראה מדמותו של גולום בטרילוגיית סרטי שר הטבעות שגילם השחקן האנגלי אנדי סירקיס.
השחקנים נורטון ורות' השתתפו בכ-2,500 צילומים שונים כדי ללכוד את התנועות הממוחשבות, תוך כדי כך שפניהם נצבעו בצבע פוספורסנטי.
תאורת בזק עזרה למחשב את המחוות העדינות שבתנועות הפנים של השחקנים, לדמויות הממוחשבות של הענק הירוק ואבומיניישן.
שחקנים אחרים כמו אמן הפארקור סיריל רפאלי הצטלמו בסצנות ששילבו פעלולים וקרבות כדי להעביר תנועות גוף בעת לחימה לדמויות.
לטריה שכר את שירותיו של הסטודיו "רית'ם אנד היוז" לעבודת ה-CGI.
בסך הכול נוצרו מעל ל-900 אפקטים.
לכידת תנועה עזרה בתזמון ובמיקום התנועות, אך אנימציית תמונות מפתח של "רית'ם אנד היוז" הייתה זו שהעניקה את האיכות הסופית.
איוריו של קייל קיאון היו ההשראה לעיצובו של הענק הירוק.
לטריה הרגיש שהענק הקודם היה שמן מדי ופרופורציות גופו לא היו מאוזנות.
הוא הסביר זאת באומרו: "הענק הוא מעבר למושלם, לכן אין טיפה אחת של שומן בגופו, כולו חטוב ללא דופי, שריריו וכוחו מגדירים את היצור, כך שלמעשה הוא כמו טנק.
המעצבים היו מעוניינים שדמותו של הענק לא תהיה חריגה מדי, ולפיכך בחרו שגובהו יהיה שני מטר ו-70 ס"מ בלבד.
כדי להגביר את אפקט ההאנשה, תוכנות מחשב נוצרו במיוחד כדי לשלוט על תנודות שריריו ורוויית צבעי העור המשתנים בהתאם למצב וזוויות הצילום.
האנימטורים הרגישו שדם ירוק יהפוך את העור לכהה יותר בדומה לצבעי זית או אפילו לאפור כהה דוגמת סלע הלווחה.
מודל האנימציה של הענק הירוק הוכן כך שיתחשב גם בצרכים עתידיים של הבמאי, למשל האפשרות שדמות הענק הירוק תופיע בסרט "הנוקמים".
שיערו המוארך של הענק עוצב לפי איוריו של מייק דיאודטו כי לטריה חש ששיער מתנפנף יעניק לו יותר אופי.
סרט האימה הידוע "זאב אמריקאי בלונדון" שימש כהשראה של לטריה לשינוי הצורה של הענק הירוק.
זאת משום שהבמאי רצה להדגיש בפני הצופים את הכאב הרב שחשה דמותו של באנר בבואה לשנות את צורתה מבן אנוש לענק.
כמחווה לסדרת הטלוויזיה הישנה, עיניו של באנר שינו את צבען לירוק בתחילת השינוי.
לטריה שינה את עיצובו של אבומיניישן מהקומיקס כדי שיהיה דומה יותר לאדם-על כמו הענק הירוק, ולא לדג או לזוחל, כדי לענות על טעמי הקהל.
מראהו מעורר הפלצות נובע מהזרקה מרובה של חומר משנה צורה לתוך עצמותיו, שריריו ועורו של אמיל בלונסקי.
כתוצאה מאלו נוצר יצור עם עמוד שדרה בולט ועצמות דוקרות.
עורו הירוק הוא חיוור ומחזיר את האור.
מבצעי לכידת התנועה, כולל רות', ניסו לשוות לדמות התנהגות חיננית פחות מזו של הענק הירוק.
הם ביססו את עמידתו ואת הדרך שבה סובב את ראשו על פי תנועות הכריש.
צוות ההפקה החליט כי גובהו של אבומיניישן יהיה שלושה מטרים ו-30 ס"מ.
לטריה שקל להוסיף לאבומיניישן אוזניים מחודדות, אך ויתר על הרעיון כי לטענתו, תוספת זו תזמין סצנת נשיכה של האוזניים מהענק הירוק (כמו בקרב האיגרוף המפורסם בין מייק טייסון לאיוונדר הוליפילד).
לטריה תכנן להשתמש באיפור בולט כדי לחפות על הגרפיקה התלת-ממדית.
אמני האיפור שעבדו על "אקס-מן: המפלט האחרון" היו אחראים לשינוי מראהו ההדרגתי של אבומיניישן.
זאק פן התייחס לכך באומרו כי .
טום וודרף הבן מחברת "אמלגמייטד דיינמיקס" (Amalgamated Dynamics) (אשר יצרו את התחפושות לסרטי "הנוסע השמיני" החל מהסרט השלישי) יצרו שתי תבניות חזה של הענק הירוק ויד תותבת שתהווה תחליף לזו של הדמות.
אולם אנימטרוניקה מלאה מעולם לא הייתה בשימוש בגלל קשיי תקציב.
חרף זאת, אנימטרוניקה הייתה בשימוש להראות את ראשו של סטרנס, שעבר מוטציה.
סצנות ההרס צולמו תוך השמדה פיזית של חפצים.
מודל של מכונת הבקבוקים התנפץ על הקיר כאשר הענק הירוק נמלט מהמפעל.
צוות ההפקה השתמש באדים ובקרח יבש כדי לדמות את הגז שבעזרתו משכו החיילים את הענק ממחבואו, וכן הושמד ג'יפ HMMWV על ידי השלכת משקל כבד עליו בזמן הקרב באוניברסיטת קולוור.
צינורות נשפו אש בשעה שהענק הירוק הפיל מסוק שנוצר בהדמיה תלת-ממדית.
כשבאנר נפל מהמסוק כדי להפעיל את שינוי הצורה לענק הירוק, נורטון חובר למשטח מאובטח שהסתובב 90 מעלות בזמן שהמצלמה נמשכה לתקרה כדי לדמות נפילה.
קרייג ארמסטרונג היה הבחירה הראשונה של לטריה להפקת המוזיקה לסרט.
ארמסטרונג היה המעבד המוזיקלי של חלק מאלבומי להקת Massive Attack, להקה שלטריה אהב ואף עבד איתה בסרטו "ללא מחסום" מ-2005. בחירתו לתפקיד הפתיעה את חברת מארוול, שלא הכירה את ניסיונו המקצועי בהלחנת אלבומי פסקול, שכן עבודותיו היו מוכרות יותר באירופה.
ארמסטרונג, שבתור ילד אהב במיוחד את גיבורי העל "הענק הירוק" ו"הגרין לנטרן", הרגיש חיבור מידי לנושא ואף טען ש"אם היו אומרים לי בתור ילד בן 8 שיום אחד אני אעבוד על הסרט של הענק הירוק - לא הייתי מאמין".
אף על פי שהוא הכיר היטב את סדרת הטלוויזיה והקומיקסים, ארמסטרונג לא ראה את הסרט הקודם שנעשה על הענק הירוק בידי אנג לי.
הוא החל להלחין את המוזיקה לסרט בביתו בגלאזגו שבסקוטלנד.
תחילת העבודה הייתה עבור שלוש סצנות - הענק ובטי במערה, הקרב של הענק ואבומיניישן בסמטה, ואיחודם של ברוס ובטי מחדש.
רוב הפסקול הולחן בלוס אנג'לס שבקליפורניה במשך שבועות ספורים.
לוחות הזמנים הקצרים גרמו לחוויית ההקלטה להיהפך לאינטנסיבית במיוחד עבור הבמאי והמלחין.
הפסקול הסופי הוקלט במשך ארבעה ימים בסוף אפריל 2008 בכנסייה שבאוניברסיטת באסטיר בקנמור, וושינגטון.
גם לענק הירוק וגם לאבומיניישן יש שתי נעימות מרכזיות, המייצגות את צורתם האנושית והמפלצתית.
נעימתו של הענק הירוק אייקונית ופשוטה, כמו "מלתעות", עם גליסנדו בסולם דו.
נעימתו של באנר היא טרגית יותר באופיה, וכוללת חלקים מהנעימה "האדם הבודד", שהייתה נעימת הפתיחה של סדרת הטלוויזיה המקורית של הענק הירוק.
לדמותו של אמיל בלונסקי הייתה נעימה אפלה יותר, אשר הופכת לאינטנסיבית יותר כשהוא משנה צורה.
ארמסטרונג שילב בין הנעימות של הדמויות בקרב הסופי ביניהן.
בעיניו תהליך הלחנת סצנות הקרב המשותפות היה דומה לתהליך של ריקוד משותף.
הביקורות על הפסקול היו חלוקות.
דן גולדווסר מהאתר המקוון Soundtrack.Net תיאר את האלבום כ"בומבסטי ומלא אנרגיה", ואילו מבקר ה"שיקגו טריביון", מייקל פיליפס, תיאר את הפסקול כ"פסקול המשעמם ביותר של השנה".
הסרט נעשה בתקציב של 150 מיליון דולר.
בסוף השבוע הראשון להקרנתו הוא זכה לסכום הכנסות של 55.4 מיליון דולר ב-3,505 תיאטראות ברחבי קנדה וארצות הברית והגיע למקום הראשון ברשימת שוברי הקופות, עם נפילה של כ-60% בשבוע השני.
לשם השוואה, הסרט הקודם הכניס כ-62.1 מיליון דולר, אך נפל בכ-70% בשבוע השני להקרנתו.
למרות העובדה שעבר את קודמו בסכום ההכנסות אך במעט (אם מחשיבים את הפער בין עלות ההפקה בין שני הסרטים, ההפרש יורד לכמה מיליונים בודדים), הסרט של לטריה נחשב למצליח יותר מבין השניים.
נכון לינואר 2014, אתר הביקורות Rotten Tomatoes נתן לסרט ציון 67 מתוך 100 בהתבסס על 219 ביקורות (146 מתוכן "טריות" ו-73 מתוכן "רקובות").
בין המבקרים שאהדו את הסרט ניתן למנות את טוד מקארתי מן המגזין "וראייטי" אשר ציין ש"מה שנראה בתחילה כהחייאה מחודשת הכי פחות מתבקשת, מתברר כסרט קיץ מהוקצע.
הכול הרס וחורבן, שמבוים בצורה אפקטיבית עם ניצוץ של התלהבות ונכתב בחוכמה".
לגבי האפקטים הוויזואליים, המשיך מקארתי וציין כי הם אפלים וקודרים, ובשורה אחת עם הישגיו החיוביים".
רנה רודריגז מן המגזין "מיאמי הראלד" מריעה לסרט, ש"עושה הרבה דברים ש'הענק' של אנג לי לא עשה - הוא קל יותר לצפייה וקצבי, הוא מצחיק יותר, ומאמץ את סדרת הטלוויזיה משנות ה-70 במקום להתעלם ממנה".
מארק ראנר מ"סיאטל טיימס" מציין כי "אתחולו המחודש של הגוליית הירוק הוא שיפור מ'הענק' המגושם של אנג לי כמעט בכל דרך, מלבד העובדה שהענק נראה מעט טוב יותר ממשחקי וידאו ועדיין בקושי מדבר".
לו לומניק מה"ניו יורק פוסט" מציין כי מה שנשאר בזיכרונו הוא הקרב המכריע והארוך בין הענק הירוק לאבומיניישן ברחובות ועל גגות העיר הארלם וכן העימות הקודם בין הענק לצבא ארצות הברית, המשתמש בטכנולוגיה מתקדמת כולל תותחי גלי-קול.
על כך הוא מוסיף: "הכול מבוים במקצועיות בידי הבמאי לואי לטריה, שנפטר מסיפור הרקע במהלך כותרות הפתיחה של הסרט וסוגר את כל הנושא בתוך 24 דקות, פחות ממה שלקח לגרסה של אנג לי".
מנגד, מבקר הקולנוע רוג'ר איברט לא נמנה עם מעריצי הסרט, בציינו כי "'הענק הירוק' הוא הגרסה האידיאלית של סאגת הענק עבור אלו שחשבו שגרסתו של אנג לי הייתה "דברנית" ומחושבת מדי.
הסרט עוקף את האספקטים המסקרנים של הענק, ומבזבז יותר מדי זמן על סצנות פעולה רועשות ולא-מחושבות".
כריסטי למייר מ-"Associated Press" חשבה ש"ההשוואות הבלתי נמנעות ל"איירון מן", שובר הקופות הראשון של מארוול באותו קיץ, משמשות כתזכורת מתמדת למה שחסר בענק – פיקחות ולב.
חרף נוכחותו של אדוארד נורטון – שחקן המסוגל להגיע לרמות של רוברט דאוני ג'וניור – אין אנו חשים באמת בקונפליקט הפנימי של ברוס באנר".
אנתוני אוליבר סקוט מ"הניו יורק טיימס" טוען ש"'הענק המספק' היה יכול להיות שם מתאים יותר לסרט.
ישנם קרבות גדולים ומטלטלים ומעט מחוכמת התרבות הפופולרית, אך מרבית הסרט מכוון לקהל הממוצע.
דייוויד אנסן מ"ניוזוויק" כותב על הסרט: "ללטריה יש סגנון, הוא טוב בסצנות פעולה ולהוט לתת לצופים את מלוא ערך כספם בקרבות שוברי עצמות.
אולם כשהסרט עוזב את המחוזות הברזילאיים מלאי האווירה, אף דבר בסרט לא נותר איתך: מאוויי הז'אנר המוכרים מדי נמצאים בכל מקום.
מי שגונב את הסצנות ונחרט בזיכרון הוא טים בלייק נלסון, שעורך הופעה קומית מבורכת במערכה השלישית כסמואל סטרנס, המדען המתלהב והלא-אתי.
אזכור בסרטי היקום הקולנועי וסרט המשך
מארק רופאלו, הבחירה הראשונה של לטריה לתפקיד לפני שליהק את נורטון, החליף את נורטון ביקום הקולנועי של מארוול החל מהסרט "הנוקמים" (2012), וזאת מאחר שפייגי בחר שלא להחזיר את נורטון.
בהמשך, רופאלו גילם את דמותו של ד"ר ברוס באנר (ואת הענק הירוק באמצעות לכידת תנועה) בסרטים "הנוקמים: עידן אולטרון" (2015), "תור: ראגנארוק" (2017), "הנוקמים: מלחמת האינסוף" (2018) ו"הנוקמים: סוף המשחק" (2019), עם הופעות אורח בסרטים "איירון מן 3" (2013), "קפטן מארוול" (2019) ו"שאנג-צ'י ואגדת עשר הטבעות" (2021).
מארק רופאלו הופיע בתפקיד משני גם בסדרה שי-האלק: עורכת דין בשירות החוק (2022).
ויליאם הרט שב לגלם את דמותו של גנרל רוס בסרטים "קפטן אמריקה: מלחמת האזרחים" (2016), "הנוקמים: מלחמת האינסוף" (2018), "הנוקמים: סוף המשחק" (2019) ו"האלמנה השחורה" (2021).
טים רות' שב לגלם את דמותו של בלונסקי בסדרת הטלוויזיה "שי-האלק: עורכת דין בשירות החוק" (2022) של שירות הסטרימינג דיסני+, כולל דיבוב דמותו של אבומיניישן בהופעת אורח קצרה בסרט "שאנג-צ'י ואגדת עשר הטבעות".
סמואל סטרנס, אותו גילם השחקן טים בלייק נלסון, הוצג כדי לבסס את דמותו כנבל בסרט המשך אפשרי, שבו יהפוך ל"מנהיג".
נלסון חתם על חוזה כדי לשוב ולגלם את הדמות.
המפיקה גייל אן הורד מציינת שמשום שהמנהיג הוא נבל שקול ומחושב, יש צורך בפרשנות חדשה לענק הירוק כדי שיתאים לדרישות אלו.
טיי בארל מעוניין להמשיך ולגלם את דוק סמסון העל-אנושי בצורה שנאמנה לקומיקס.
לטריה יצר את הסצנה האחרונה בסרט כדו-משמעית – אם יהיה סרט המשך, באנר למד להשתלט סוף סוף על המפלצת שבתוכו; אם לא יהיה סרט המשך, הענק הירוק יהווה איום בסרט "הנוקמים".
לטריה התכוון גם לצלם סצנת סיום שבה נראה בלונסקי בצורתו האנושית כבול בתוך קופסה.
לטריה ורות' חתמו חוזה לסרט המשך, ובאוקטובר 2008 הורד ציינה כי נורטון חתם גם הוא לסרט המשך.
הסרט גרף סכום הכנסות גבוה מקודמו, וסרטי יוניברסל הביעו התעניינות בסרט המשך.
אולם ב-21 ביולי לטריה צוטט שהוא מאמין כי לא יהיה סרט המשך לנוכח שווי ההכנסות הנוכחי.
לטריה היה בטוח שהדמות תופיע בסרט "הנוקמים" בכל מקרה, גם בתרחיש בו מארוול לא תבקש מנורטון לחדש את החוזה שלו.
קווין פייגי, המפיק בפועל של מארוול, ציין שהסרט עמד בציפיות של מארוול ולכן הענק הירוק צפוי לחזור, אם כי רק לאחר הקרוסאובר של צוות גיבורי-העל בסרט "הנוקמים".
גייל אן הורד טענה כי אין סיבה לדאגה מהעובדה שסרט נוסף של הענק לא ייצא לפני 2012, בהתייחסה לביקורות הסרט.
הורד השוותה בין הפקת סרטי הענק להפקת סרטי "שליחות קטלנית" – אשר פרק הזמן שחלף בין הפקת הסרט השני לשלישי בזיכיון ארך כ-12 שנים.
חברת מארוול הודיעה ב-2012 שהיא החתימה את השחקן מארק רופאלו לגלם את דמותו של באנר/הענק הירוק, לאחר שהתגלעו חילוקי דעות בנוגע להחתמתו של נורטון לסרט "הנוקמים", המאגד יחדיו את גיבורי-העל של מארוול.
באפריל 2012 דווח כי למרות נכונותו של רופאלו להמשיך ולגלם את הענק הירוק, אין תכנונים עכשוויים מצד מארוול להפיק סרט המשך לענק הירוק.
בהמשך אותו חודש, בעת מפגש עיתונאים לקידום "הנוקמים", המפיק בפועל של מארוול, קווין פייגי, ומארק רופאלו אישרו שהחלו דיונים ראשוניים באשר להפקת סרט חדש לענק הירוק, בעקבות התגובות החיוביות של הקהל למשחקו של רופאלו בדמות הענק הירוק.
באוגוסט 2013 חתם רופאלו חוזה לשישה סרטים נוספים עם חברת מארוול, הוא צפוי להמשיך לגלם את דמותו של הענק בסרטי ההמשך של "הנוקמים" וכנראה גם בסרט סולו חדש לדמותו, אך נכון ליולי 2014 הדבר לא אושר רשמית.
הענק האדום היא דמות בדיונית של אנטי גיבור המופיעה בחוברות הקומיקס הענק הירוק ביקום מארוול קומיקס.
הענק האדום הראשון, גנרל ת'נדרבולט רוס, הופיע לראשונה בחוברת Hulk Vol.2 #1 מינואר 2008, בעוד דמותו של רוס הופיעה לראשונה בחוברת The Incredible Hulk #1 ממאי 1962 ונוצרה על ידי הכותב סטן לי והמאייר ג'ק קירבי.
הענק האדום הוא אלטר אגו אותו חלקו שתי דמויות - גנרל תדאוס "ת'נדרבולט" רוס וגנרל רוברט ל.
גנרל רוס קצין בצבא ארצות הברית המשמש כיריבו של הענק הירוק.
הוא אביה של בטי רוס.
רוס היה מנהל הפרויקט הצבאי "פצצת גמא" שבו באנר נלכד בפיצוץ ומקבל את תכונותיו של הענק.
רוס מתנדב באופן אישי להרוג את המפלצת ורודף אחריו באובססיביות.
בתחילה הוא אינו מודע למצבו הרפואי של באנר, אולם כאשר נודעת לו האמת, הא רודף גם אחריו.
בשנת 2008, רוס הופיע בדמותו של הענק האדום, אליו שינה צורה כדי להילחם בצורה טובה יותר ביריבו.
כוחותיו הוסרו ממנו בידי באנר בשנת 2015.
בשנת 2017, גנרל בשם רוברט מאווריק חתם על חוזה בין צבא ארצות הברית לארגון מכניקת ביון אמריקני, אשר כעת מחויבים לשרת את צבא ארצות הברית.
מאווריק עבר שינוי צורה בידי הארגון לצורתו של הענק האדום, וזאת כדי שיוכל לפעול בשטח כחלק מקבוצת האוונג'רס של סאן-ספוט.
גם הוא הופשט מכוחותיו בידי באנר, כאשר הוא הוקם לתחייה כבובה על חוט בידי הגראנדמאסטר.
דמותו של ת'נדרבולט רוס מדורגת במקום ה-71 ברשימת מאה נבלי-העל הגדולים של כל הזמנים, לפי אתר IGN.
דמותו עובדה למספר סדרות אנימציה, ביניהן האוונג'רס: סדרת האנימציה, ארבעת המופלאים והאלק וצוות הריסוק.
את דמותו של גנרל רוס בסרט הלייב אקשן "הענק" גילם השחקן סם אליוט.
את דמותו בסרטי היקום הקולנועי של מארוול "הענק הירוק", "קפטן אמריקה: מלחמת אזרחים", "הנוקמים: מלחמת האינסוף", "הנוקמים: סוף המשחק" ו"האלמנה השחורה", גילם השחקן ויליאם הרט.
עקב פטירותו של השחקן וילאים הרט את דמותו של רוס מגלם האריסון פורד בסרט היקום הקולנועי "קפטן אמריקה: עולם חדש מופלא", שהיה להופעת הבכורה שלו גם בתור הענק האדום באמצעות דיבוב ולכידת תנועה.
גנרל תדאוס רוס הוא קצין בחיל האוויר האמריקני, שאחראי על פרויקט פצצת הגמא של המדען ברוס באנר.
בתו, בטי, מתאהבת במדען הצעיר, מה שמגביר את סלידתו של רוס מברוס.
כשברוס משנה את צורתו לענק הירוק, הגנרל מקדיש שנים רבות מחייו לתפיסתו.
אובססיבי ללכידתו, הוא בוגד בממשלה ומקים צוות לתפיסת הענק הכולל אותו ואת הנבלים מודוק, המנהיג ואבומיניישן.
לאחר מכן, בחתונתם של ברוס ובטי, הוא מנסה להרוג את ברוס אך יורה בטעות בריק ג'ונס.
רוס נעצר, אך מגויס בידי סוכן S.H.I.E.L.D הבוגד קליי קווטרמיין להתמזג עם נבל בשם זאקס.
הגנרל מקבל כוחות חשמל, שהופכים אותו לבלתי יציב מבחינה נפשית.
רוס מבין שהוא טעה בנוגע לדעתו שהענק הוא מפלצת חסרת בינה, ולאחר קרב מטעניו החשמליים של זאקס יוצאים ממנו והוא חוזר למצבו הרגיל, אך רוס נהרג בטעות בידי ריק ג'ונס.
בהמשך, גופתו נגנבת בידי המנהיג, שמקים לתחייה את רוס על מנת שיפקד על צבאו.
בניגוד לכוונותיו, רוס יוצא משליטה ומפוצץ את הבסיס של המנהיג.
רוס מנסה לשנות את דרכיו, מתיידד עם הענק הירוק, אך לאחר שכמעט הרג את בתו הוא מחדש את מסע הציד שלו אחריו.
בסיום אחד המרדפים הגנרל מתייאש, ומעביר את הפיקוד על מבצע הלכידה לידיו של גנרל רייקר, ורוס מעורב בעקיפין.
אך כאשר רייקר לוכד את הענק ומענה אותו, רוס הורג את הגנרל ומשחרר את הענק.
לאחר מכן הוא מקים יחידת קומנדו בשם האלקבאסטרס, שמטרתה להרוג את הענק.
בקשת סיפור שהחלה עם מלחמת-עולם הענק הירוק ונמשכה בנפילת הענקים, הגנרל עובר תהליך בו הוא משנה את צורתו לענק האדום, אך עובר זמן עד שזהותו האמיתית מתגלה.
הוא מחפש אחר הענק, וכתוצאה מכך הורג את אבומיניישן, משמיד את נושאת המטוסים המרחפת של S.H.I.E.L.D ומביס כמה גיבורי-על.
לאחר שגרם לרעידת אדמה בסן פרנסיסקו שהביאה למותם של אלפים, הוא מובס בידי מאמץ משותף של הענק הירוק ותור.
הוא נכלא, אך מחולץ בידי בתו בטי, שהפכה לענקית האדומה.
בטי ורוס מאחדים כוחות עם דוק סמסון על מנת להרוג את הענק הירוק.
לאחר שהענק האדום נכלא במאגר גמא, ברוס באנר משריין לרוס מקום באוונג'רס, בעזרתו של קפטן אמריקה, וכשהגנרל נמלט הוא אכן מצטרף לקבוצה.
במהלך קשת הסיפור הפחד עצמו, הוא, נאמור והענק הירוק אינם מצליחים לעצור את חבר ארבעת המופלאים הדבר, שכעת הפך לאנגריר שובר הנשמות, אך בקרב שני נגדו הענק האדום מפיל עליו את מגדל סטארק.
בעקבות ההרס שהשאיר מאחוריו, הוא מודבק בווירוס טכנו-אורגני בידי קייבל.
אולם, לאחר שרוס כמעט הורג אותו, קייבל שורף את הווירוס מבפנים, מה שגורם לגנרל להתעצבן ולהרוג את אחד מחבריו הטובים של קייבל.
במהלך אירועי אוונג'רס נגד אקס-מן, הענק האדום נלחם בקולוסוס, ובסיום הקרב הורס את המפקדה הראשית של האקס-מן.
הוא הגיב לפיצולו של כוח הפניקס לחמישה חלקים באמצעות מתקפה על האי אוטופיה בניסיון התנקשות בחייו של סייקלופס, אך מובס על ידי האקס-מן ונשלח לאוונג'רס כאשר האות X חרוטה על חזהו.
במיתוג מחדש "מארוול עכשיו!", הענק מופיע כמנהיג קבוצת ת'נדרבולטס.
בהמשך, הוא נלכד בידי באנר וכוחותיו מופשטים ממנו.
הענקית הירוקה היא דמות בדיונית של גיבורת-על המופיעה בחוברות הקומיקס הענק הירוק ביקום מארוול קומיקס.
הדמות הופיעה לראשונה בחוברת Savage She-Hulk #1 מפברואר 1980 ונוצרה על ידי הכותב סטן לי והמאייר ג'ון בוסימה.
הענקית הירוקה היא האלטר אגו של ג'ניפר סוזן וולטרס, עורכת דין במקצועה, שבעקבות מקרה פציעה נזקקה לעירוי דם דחוף מבן דודהּ ברוס באנר.
כתוצאה מכך היא ירשה ממנו את כוחות הענק הירוק, אם כי במידה פחותה יותר.
היא הופכת עד מהרה לרבת-עוצמה, גדולת ממדים ובעלת עור ירוק, אך בניגוד לבאנר היא עדיין מחזיקה באישיותה, חוכמתה ושליטתה הרגשית.
היא הייתה חברה בקבוצות האוונג'רס, ארבעת המופלאים, גיבורים להשכרה, דפנדרס ו-S.H.I.E.L.D.
כעורכת דין מיומנת אשר נהפכה לגיבורת-על בעקבות תאונה, וולטרס שימשה כיועצת משפטית לרבים מגיבורי העל באירועים שונים.
דמותה של הענקית הירוקה מדורגת במקום ה-88 ברשימת מאה גיבורי-העל הגדולים של כל הזמנים, לפי אתר IGN.
סדרת טלוויזיה המבוססת על הדמות צפויה לעלות בשנת 2022 בשירות הסטרימינג דיסני+ בכיכובה של טטיאנה מסלני.
הענקית הירוקה נוצרה על ידי סטן לי, שכתב רק את הגיליון הראשון, והייתה הדמות האחרונה שיצר עבור מארוול קומיקס עד לחזרתו לקומיקס בשנת 1992. הסיבה מאחורי יצירת הדמות הייתה קשורה להצלחתן של סדרת הטלוויזיה ""The Incredible Hulk (1977–1982).
מארוול חששה שמנהלי התוכנית עלולים להציג לפתע גרסה נשית של הענק, כפי שכבר עשה המפיק קנת' ג'ונסון עם שישה מיליון דולר.
אז מארוול החליטו לפרסם גרסה משלהם לדמות כזו כדי לוודא שאם דמות דומה תופיע בסדרת הטלוויזיה, מארוול יהיו הבעלים של הזכויות.
כל הגיליון הראשון שמדבר על הענקית הירוקה נכתב על ידי דייוויד אנתוני קראפט ובעיפרון על ידי מייק ווסבורג.
רוב הגליונות נכתבו על ידי פרנק שפרינגר.
ווסבורג העיר מאוחר יותר כי: "הדבר המוזר ביותר בספר הזה היה שפרנק צייר נשים יפות באמת.
אני ציירתי נשים יפות באמת, ובכל זאת, הענקית הירוקה מעולם לא הייתה מושכת מדי." סדרתה הראשונה של הענקית הירוקה נמשכה עד 1982, שם זה נגמר עם חוברת מספר #25 (מרץ 1982).
הענקית הירוקה הופיעה אז הופעות אורח בספרים של דמויות אחרות.
הרפתקאותיה המוקדמות ביותר בכיכובה בתור אורחת לא עקבו אחר קו עלילה ספציפי, מלבד המזל הרע החוזר שלה עם מכוניות.
הענקית הירוקה הופיעה גם בסדרה המוגבלת, תחרות גיבורי העל של מארוול (יוני-אוגוסט 1982), שבה גיבורי על רבים נחטפים מכדור הארץ כדי להילחם בחלל.
הענקית הירוקה הופכת לחברה של הנוקמים ב-Avengers #221 (יולי 1982).
הופעותיה המוקדמות בנוקמים המשיכו את ההשתוללות על צרות המכונית שלה.
הענקית הירוקה גם הופיעה מדי פעם ב-The Incredible Hulk.
הופעתה ב"הנוקמים מס' 233" (יולי 1983) צוירה על ידי ג'ון ביירן, שלימים יהפוך למזוהה מאוד עם הדמות.
בסיום המיני-סדרה הראשונה של המלחמות הסודיות, הענקית הירוקה מצטרפת לארבעת המופלאים (ארבעת המופלאים #265 (אפריל 1984)).
במהלך כהונתה של הענקית הירוקה עם ארבעת המופלאים, היא הופיעה בהרבה מאוד חוברות קומיקס.
כל שלושת הרומנים הגרפיים היו בתקופת 1985. האחרון, מס' 18, שהופיע בנובמבר 1985, נכתב ואויר על ידי סופר/אמן ארבעת המופלאים דאז, ג'ון ביירן.
הענקית הירוקה החזירה לעצמה סדרת סולו ב-1989, "The Sensational", המדבר על הענקית הירוקה, בו היו סך הכל 60 גיליונות.
סיפורי הענקית הירוקה של בירן ערכו סאטירה לחוברות קומיקס והציגו את המודעות של הענקית הירוקה שהיא דמות קומיקס.
כותבים נוספים שתרמו לסדרה זו כוללים את סטיב גרבר (#10, 11 ו-13–23), סיימון פורמן ופיטר דיוויד.
במהלך "The Sensational She-Hulk", הדמות המשיכה לעשות הופעות אורח רבות.
בשנת 1990 הופיעה הענקית הירוקה בסדרה המוגבלת בת שני גיליונות.
לאחר ביטול סדרת הסולו השנייה של הענקית הירוקה, היא המשיכה להופיע בגיבוי, חד-שוט והופעות בצוות של ארבעת המופלאים (החל מהגיליון מס' 13 בנובמבר 1995).
במאי 2004, הענקית הירוקה קיבלה תואר חדש והושקה בגל של שישה ספרים חדשים של מארוול.
למרות הודעות ביקורתיות חיוביות, הסדרה החדשה לא יכלה להימלט ממספרי המכירות הנמוכים שקיבלו הכותרים מההשקה הראשונית שלהם.
מארוול סיימה את הסדרה עם מספר 12 והבטיחה השקה מחדש של הכותר.
(כ"עונה שנייה") שמונה חודשים לאחר מכן.
הפער של שמונה חודשים נרמז בגוף הסיפור עצמו.
עם צוות היצירה המקורי (דן סלוט וחואן בובילו) מהסדרה הקודמת, הספר חזר שמונה חודשים לאחר מכן כפי שהובטח באוקטובר 2005. הגיליון השלישי הוכרז כגיליון ה-100 של חוברת קומיקס של הענקית הירוקה, והיה בו אמנות סיפור מאת אמנים רבים, כולל ווסבורג.
33 גליונות שנכתבו בידי סלוט העניקו לו את התואר כזה שכתב את רוב גליונות הסולו של הענקית הירוקה.
פיטר דייוויד הפך לסופר החדש עם חוברות הענקית הירוקה #22. מארוול קומיקס הודיעה שהענקית הירוקה #38 (פברואר 2009) תהיה הגיליון האחרון של הסדרה.
פיטר דייוויד הגיב בבלוג שלו כי מכירות הספר נפגעו עקב אי התאמה בין ספרו לסדרת הענק של ג'ף לואב, שנגרמה מטעות עריכה.
סדרת הענקית הירוקה מתמשכת, (שנכתבה על ידי צ'ארלס סול וצוירה על ידי חוויאר פולידו), ועלתה לראשונה ב-2014. נחשף באוקטובר 2014 שהריצה הנוכחית של הענקית הירוקה, שהדמות בה התמודדה כנגד מאט מרדוק בבית המשפט, תסתיים בגיליון 12.
הענקית הירוקה כיכבה בקומיקס בשם "Hulk" החל מדצמבר 2016. הסדרה הראתה כיצד היא התמודדה עם הטראומה שנבעה ממותו של בן דודה, והפציעות שנגרמו מידיו של תאנוס, כנשורת מאירוע מלחמת האזרחים השנייה.
ג'ניפר וולטרס, בת דודתו של ברוס באנר (הענק הירוק), היא בתם הקטנה והביישנית של מוריס וולטרס ואיליין וולטרס באנר (שמתה בתאונת דרכים כשג'ניפר הייתה בת 17).
פעיליו של ניקולס טראסק, בוס פשע שהצטלב עם אביה, ירו ופצעו אותה קשה ביום שבו באנר ביקר אותה כדי לספר לה על הפיכתו לענק.
מאחר שלא היו תורמים אחרים עם סוג הדם שלה, באנר סיפק את הדם שלו לעירוי; מכיוון שהם כבר חלקו את אותו סוג דם ו-DNA, הדם שלו מוקרן גמא, בשילוב עם הכעס שלה, הפך את ג'ניפר לענקית הירוקה ירוקת העור כאשר המאפיונרים ניסו לגמור אותה בבית החולים.
לאחר מכן היא השתמשה בכוחותיה החדשים כדי להפיל את טראסק, שנהרג כאשר מתקן האדמה שעליו רכב התקלקל, והוביל אותו למרכז כדור הארץ.
בתור הענקית הירוקה, לג'ניפר היו כוחות דומים לאלה של בן דודתה, אם כי ברמה מופחתת.
היא גם ניחנה במראה פחות מפלצתי.
בתחילה, השינוי לצורת הענקית הירוקה שלה הופעל (כמו אצל ברוס באנר) על ידי כעס.
כמו בן דודה ברוס, מקבילו, המנהיג, דוק סמסון ורוב האנשים האחרים שעברו מוטציה על ידי חשיפה לקרינת גמא במהלך השנים, הצורה המוטרפת שלה הוסברה במקור כמעצבת על ידי הרצון התת-מודע שלה להיראות כמו האישה האידיאלית.
בסופו של דבר היא משיגה שליטה על הטרנספורמציות שלה כאשר מייקל מורביוס מרפא אותה ממחלת דם קטלנית.
כעורכת דין פלילית, היא הגנה על מורביוס במשפטו על רציחתו הערפדית, והצליחה לצמצם את ההרשעה להריגה בשוגג, בהתחשב במצבו הרפואי.
בסופו של דבר, ג'ניפר מחליטה שהיא הולכת לשמור על צורת הענקית הירוקה שלה לצמיתות - ומעדיפה את החופש, הביטחון והאסרטיביות שזה נתן לה בהשוואה לצורתה ה"רגילה" המייאשת והשברירית יותר.
לאחר קריירת הסולו הקצרה שלה, היא הצטרפה לנוקמים.
לאחר שהגיבורים חזרו לכדור הארץ היא הוכרה כחברה בארבעת המופלאים.
במהלך כהונתה עם ארבעת המופלאים, הענקית הירוקה נפגשה והחלה רומן עם וויאט וינגפוט.
יום אחד, היא נאלצה למנוע דליפת קרינה באחד ממסוקי S.H.I.E.L.D.
לחשיפה לקרינה זו הייתה השפעה דרסטית על ג'ניפר: היא לא יכלה עוד להפוך חזרה לצורתה האנושית המקורית ונתקעה בצורת הענקית הירוקה לתמיד, מבחינתה.
עם זאת, זה היה תפנית נעימה עבורה, מכיוון שהיא העדיפה להיות הענקית הירוקה.
אחרי ארבע שנותיה המופלאות, הענקית הירוקה הצטרפה לזמן מה עם הנוקמים.
היא הפכה מהופנטת על ידי הרינגמאסטר, הפכה למבצעת בקרקס הפשע, ונלחמה במנהלים.
בעזרתו של ספיידרמן היא ניצחה והפכה לעוזרת התובע המחוזי והחלה לעבוד עבור התובע המחוזי של ניו יורק.
שם היא פגשה את לואיז "וויזי" גרנט מייסון, לשעבר גיבורת-על.
הייתה לה שורה ארוכה של מפגשים יוצאי דופן, כולל כשהיא נלחמה עם דוקטור בונג, התמודדה לראשונה נגד קסמנו הטיטאן החי, ונתקלה ב"ניק סנט כריסטופר".
באחת מחוברות הקומיקסים הבאות שהתרכזו בענקית הירוקה, הוצגה גרסה אפורה של הענקית הירוקה שהופיעה בלילה וחלקה הרבה במשותף עם הענק, כמו מוח ילדותי, דיבור בגוף שלישי והתרחקות מזהותה של ג'ניפר וולטרס, כשהיא מתייחסת לג'ניפר כ"ג'ניפר העלובה".
הענקית הירוקה חזרה לשגרה בגיליון הבא, כשהצבע הירוק שלה חוזר.
מאוחר יותר הענקית הירוקה גילתה שלואיז מייסון תמרנה את המקום בו היא עובדת להעסיק אותה.
מאוחר יותר, בזמן שעשתה עבודה משפטית עבור גיבורים להשכרה, הענקית הירוקה בילתה זמן מה עם לוק קייג'.
לאחר זמן מה, הענקית הירוקה חוזרת לנוקמים.
כעת הענקית הירוקה לא מצליחה לשלוט בשינויים שלה.
לאחר מכן מתגלה שכל האירועים נגרמו על ידי מכשפת השני.
כעת, כשהיא מפחדת, היא לא רק הופכת לענקית הירוקה אלא שמוחה משתגע מפרנויה וזעם.
ג'ניפר בורחת, מחשש שהיא תסכן את חבריה ואחרים, מה שמוביל לקו העלילה של "חיפוש אחר הענקית הירוקה".
הנוקמים האחרים עוקבים אחריה לעיירה בון, איידהו, שם ג'ניפר נמצאת, אך החרדה להימצא מעוררת בה שינוי, וגורמת לה לפגוע בחלק גדול מהעיר.
בן דודתה, ברוס באנר, מופיע אך לא מצליח לעצור אותה ממעשיה; השניים נלחמים - החורבן לעיר הואשם לאחר מכן על ד"ר באנר ולא על הענקית הירוקה, למרות שהיא גרמה את כל הנזק שנגרם לעיר באמת.
מגבלות פסיכולוגיות מעכבות את השינוי שלה בין שתי צורותיה.
במשך זמן מה, כפי שמפורט ב"הענקית הירוקה" מס' 4 (מרץ 2006), ג'ניפר עובדת כמתנדבת שעוזרת לתקנה.
היא צוברת ביטחון עצמי לאחר שפתרה תעלומת רצח, חושפת את האלטר-אגו הירוק שלה לכל העיר, ואז מנצלת את כוחה כדי לבצע תיקונים רבים נוספים.
זה, בשילוב עם 'מטען הגמא' החדש של לאונרד סמסון, נותן לה שליטה מלאה על הטרנספורמציות שלה, כפי שהיא אמרה, 'הזמן'.
הענקית הירוקה מופיעה לראשונה בשטיפות מוח על ידי סטארו כשהנוקמים נאבקים בו, תופסים ברגלה (קרול דנברס) של הענקית המופתעת, לפני שקפטן מארוול מפוצצת אותה בכוחותיה.
מאוחר יותר היא מסייעת לנוקמים במצוד אחר 12 החפצים הדרושים כדי ללכוד את הנבל קרונה, תחילה נאבקת באקוומן באסגארד, ומאוחר יותר בארץ הפרא עם שאר הגיבורים.
במהלך הקרב האחרון נגד קרונה וכוחותיו, היא מסייעת לוונדר וומן בקרב שלה נגד סורטור, ובסופו של דבר מופיעה בסופו כאחד הגיבורים שהתחילו את האירוע כולו.
אירועי החיפוש אחר הענקית הירוקה, בשילוב עם חוסר האחריות האישית שלה וההשלכות המשפטיות הפוטנציאליות של הצלת העולם המושבעים המתנודדים מובילים את ג'ניפר חזרה למקצוע עריכת הדין במשרה מלאה יותר, כשהתבקשה עיסוק בעריכת דין בחטיבת משפט העל-אנושי בניו יורק.
הצעה זו תלויה בכך שג'ניפר תישאר אנושית בזמן שעבדה במשרד.
תוך כדי תרגול, ג'ניפר נעשית בהדרגה נוחה גם בתור הענקית הירוקה וגם ג'ניפר וולטרס, מבינה שיש לה הרבה מה להציע לעולם בשתי צורות הגוף שלה.
במהלך אחת מההרפתקאות הללו, היא מבינה את כוחה כאשר הענקית הירוקה תלויה בכוחותיה בתור וולטרס ומתאמנת בצורתה האנושית.
לפיכך, היא מגדילה באופן אקספוננציאלי את כוחותיה בתור הענקית הירוקה.
הענקית הירוקה נרשמה במסגרת חוק הרישום העל-אנושי, והיא תומכת של טוני סטארק (איירון מן).
עם זאת, כעורכת דין, היא ייעצה לאנשים משני הצדדים של מלחמת האזרחים.
היא הסכימה להגיש תביעה נגד פיטר פארקר בגין הונאה בשם חמיה, ג'ון ג'ונה ג'יימסון.
כוונתה היא להשאיר את התביעה קשורה בבתי המשפט ללא הגבלת זמן.
היא גם עורכת הדין של ספידבול.
באחת מחוברות הקומיקס מודיעה ג'ניפר שגויסה לארגון S.H.I.E.L.D כתוצאה מהרשמתה.
המשימה שלה היא להילחם באויבים שונים של הענק תוך אימון גיבורים במסגרת היוזמה.
בשל מעורבותה ב-S.H.I.E.L.D., הענקית הירוקה שואבת מעט מידע המצביע על כך שהארגון יודע על מקום הימצאו של בן דודה.
כשהוא צופה בעיה, טוני סטארק הזריק לענקית הירוקה בחשאי עם S.P.I.N.
טכנולוגיה שהופכת אותה לצורה אנושית.
כועסת, היא אומרת לסטארק שלמרות שייתכן שהוא הוציא את הענקית הירוקה מהמשוואה, הוא עדיין צריך להתמודד מול ג'ניפר וולטרס, אחת מעורכות הדין הטובות ביותר במדינה.
ג'ניפר מודיעה לסטארק שהוא טעה בחישוב: הענקית הירוקה הייתה פשוט מכה אותו, אבל לג'ניפר וולטרס יש את היכולת להשמיד אותו.
בדרכה הביתה, ג'ניפר נתקלת באמדאוס צ'ו, גאון צעיר שמחפש חברים של הענק.
צ'ו, שהענק הציל פעם, גילה מה האילומינטי עשו לענק, והוא רוצה עזרה במציאתו.
צ'ו מחזיר זמנית את כוחותיה של ג'ניפר כדי שיוכל להוציא את דוק סמסון, שבא לתפוס את צ'ו עבור ריד ריצ'רדס וטוני סטארק.
צ'ו אומר שהוא יכול לשחזר לצמיתות את כוחותיה של ג'ניפר אם היא תצטרף אליו, אבל היא מסרבת בנימוס, במקום זאת מפנה אותו להרקולס ואנג'ל.
במהלך הסיפור של "מלחמת האזרחים", הענקית הירוקה מופעלת מחדש ומסייעת בפינוי מנהטן.
היא מנסה לנמק את סיבות מעשי בן דודה, שזה עתה הרס את מגדל סטארק במהלך הקרב שלו עם איירון מן.
הענק מזהיר אותה לעזוב, אבל היא עומדת על שלה.
לאחר שהיא נוחתת אגרוף ישר בפניו, הענק מרסק אותה לתוך האדמה, ויוצר מכתש סביב גופה.
כשהוא עובר לעימות הבא שלו, כל מה שג'ניפר יכולה לומר הוא: "אלוהים יעזור לכולנו".
ג'ניפר מוחזקת בשבי עם שאר הגיבורים המובסים במדיסון סקוור גארדן, שהענק המיר לזירת גלדיאטורים.
לגיבורים הושתלו אותם דיסקי ציות שאילצו את הענק ובני בריתו להילחם זה בזה במהלך שהותם על כוכב הלכת סקאאר.
ג'ניפר חוזרת למשרד עורכי הדין כדי לעבוד על תביעת טוני סטארק על גניבת כוחותיה.
היא מזומנת למסור עדות בתיק שבו מלורי בוק מנסה להוכיח כי מעשיו הפליליים של המנהיג הם תוצאה של שינוי אישיות שנגרם על ידי המוטציה שלו, והתמכרות לכוחותיו המוקרנים בגמא, וכי לפיכך הוא אינו יכול לתת דין וחשבון על מעשיו.
במהלך עדותה, ג'ניפר מבינה שהיא עצמה "מכורה" להיות הענקית הירוקה; מלורי מאלצת אותה להודות שיש לה רשימה ארוכה של שותפים מאותו המין, הענקים, בתור הענקית הירוקה.
לאחר העדות, פאג מופיעה והשניים מבלים ערב יחד כידידים, מה שמעודד אותה.
היא מתעמתת עם מלורי למחרת ואומרת לה שהיא תפסיק את התיק שלה.
עם זאת, מתגלה כי המנהיג זוכה מפשעיו.
יש חוסר עקביות לכאורה בין הקומיקס הענקית הירוקה והקומיקס של מלחמת האזרחים, בענקית הירוקה, המנהיג עומד למשפט בעיר ניו יורק, שמתנקה לאחר המתקפה האחרונה של הענק.
הפעולה בגיליון מתרחשת במהלך או אחרי אירועי הענק במלחמת האזרחים.
עם זאת, ג'ניפר מופיעה בתור הענקית הירוקה בגיליון הראשון והשני של הענק של מלחמת האזרחים, שבמהלכה הענק הורס את העיר ניו יורק.
הסתירה נפתרת בגיליון ה-20 של הענקית הירוקה, בו ג'ניפר מסבירה שטוני סטארק השבית זמנית את הננו-בוטים כדי לאפשר לה לסייע בקרב נגד בן דודה, רק כדי להפעיל אותם מחדש כשהקרב יסתיים.
היא מתקנת את תביעתה נגד סטארק כדי לדרוש את השבתת הננו-בוטים לצמיתות.
ג'ניפר וולטרס מגלה שתיירים מיקום חלופי - המכונה יקום אלפא - חוצים ליקום שלה - אותו הם מכנים בטא - כדי לקבל גישה לכוחות-על ועומדת פנים אל פנים עם הדופלגנרית המועצמת שלה.
ג'ניפר מאשרת שעמיתתה לאלפא שכבה עם הג'וגנראוט אבל הכעס שלה הופך במהירות לעצב כשהיא מבינה שללא היכולות שלה, האלפא ג'ניפר וולטרס - למרות שאינה מכירה את החוק העל-אנושי - מתאימה הרבה יותר לחיים ביקום הבטא.
כשהיא מבינה זאת, היא מחליטה שהיא תלך ליקום אלפא ותיתן לג'ניפר וולטרס האחרות להשתלט עליה.
כשהיא עוברת דרך הפורטל, ריד ריצ'רדס מבין שהוא יכול להשתמש בתצורה המאוחסנת בעבר של הענקית הירוקה ביקום האלפא, כדי לשחזר את כוחותיה של ג'ניפר על ידי טיהור הנניטים מגופה והגדרת הטלפורטר להחזיר אותה בחזרה למציאות הזו.
לאחר שהחזירה לעצמה את יכולותיה, ג'ניפר נשארת במציאות הביתית שלה, בעוד האלפא ג'ן וולטרס חוזרת ליקום משלה ומתפייסת עם החבר שלה, האלפא אוגוסטוס "פאג" פוגליזה.
בזמן לא מוגדר לאחר מלחמת האזרחים, הענקית הירוקה מסייעת לטוני סטארק בחקירת הרצח של אמיל בלונסקי.
בעודה ב"מסוק של סטארק", היא מותקפת ומוכה על ידי הענק האדום שמצהיר בפניה שהוא לא ברוס.
הענקית הירוקה נשבעת להגיע אפילו על ההשפלה המכוונת.
מאוחר יותר היא עוזרת למנוע נפגעים בסן פרנסיסקו לאחר שהענק האדום גרם לרעידת אדמה באזור, ומשיגה את ת'ונדרה והוולקיריה כדי שיעזרו לה ויחד יצליחו ללכוד אותו.
כמה חודשים לאחר שהחזירה לעצמה את יכולותיה, הוטלה על ג'ניפר המשימה להגן על רוצח נאשם בשם ארתור מור.
בזמן שהיא הצליחה להגן עליו, מיד לאחר שחירותו הובטחה הוא טען שהוא אשם והראה לה תמונות של הפשעים שהואשם בהם.
האימה של ג'ניפר ממה שמראים לה, בשילוב עם ההתלהמות של מור, הספיקו כדי לדחוף את זעמה עד כדי כך שהיא הפכה שוב לענקית הירוקה הפרועה.
היא תקפה אותו ואיימה להרוג אותו אם לא יינתן לו עונש מוות.
היא גם אמרה לכולם בטווח שמיעה שהוא אשם וגיבה את האשמה שלו בחשיפת מידע חסוי.
מאוחר יותר גילתה ג'ניפר שמור באמת חף מפשע; התמונות שהוא הראה לה היו שקריות.
כמו כן, נחשף, אם כי לא לג'ניפר, כי מור קיווה לגרום לה להגיב בדיוק כפי שהיא הגיבה מאז שמעסיקיו רצו לפסול את הענקית הירוקה למטרות שטרם ידועות.
מכיוון שלא הייתה מסוגלת לעסוק יותר בעריכת דין, החלה ג'ניפר לעבוד בכנופיה כלשהי כציידת ראשים עם שותפתה לסקרול, ג'זינדה.
מאוחר יותר היא גויסה על ידי סטארק כחברה בגלגול של המגינים בחסות יוזמה לזמן קצר עד שטוני סטארק פירק את הצוות.
לאחר מכן, היא המשיכה לסייע למנהיג הצוות נייט-הוק לזמן קצר.
זמן שהיא תוכל להצטרף לצוות באופן מלא על פי בקשתו של נייט-הוק ושזה יהיה רחוק מהיוזמה.
יחד הם חוו כמה הרפתקאות, אפילו נתקלים בהרקולס, אך עד מהרה הם היו מעורבים בעיצומה של הפלישה הסודית.
במהלך ההשתלטות של סקרול על כדור הארץ במהלך הפלישה הסודית, הענקית הירוקה וג'זיינדה צדים חבר מהסקרולים שמתפקד כמנהיגם הדתי.
אקס-פקטור בהתחלה מעכב את ההתקדמות שלה, אבל הם נפרדים בתנאים לא ברורים.
הענקית הירוקה וג'זיינדה לוכדים את הסקרול ושתי הגיבורות לוקחות את הסקרול לניו יורק, שם הן נתקלות בסופר-סקרול, קלרט.
קלרט בא להרוג את בתו, ג'זיינדה, והרחיק לכת עד כדי ירי בראשה.
בשל תכונות ההתחדשות שלה, ג'זיינדה עדיין לא מתה לחלוטין.
המנהיג הדתי סקרול רוצה להסיר לחלוטין את יכולת ההתחדשות שלה, אך קלרט עוצר אותו לאחר שהענקית הירוקה מתחננת לטבעו האבהי, ומנצל את אשמתו על כך שלא הצליח להציל את בנו שמת במלחמה קודמת.
זמן מה לאחר שהפלישה של סקרול הובסה, מדינת מרינמר סופגת רעידת אדמה הרסנית.
מכיוון שקורבנות רעידת האדמה הם חברים בקבוצת מיעוט דתית, ממשלת מרינמר החרימה את כל חבילות הסיוע ההומניטרי, ובגלל קשריה החזקים של מרינמר עם מדינות חזקות כמו רוסיה וסין, מדינות אחרות מסרבות להתערב מחשש לעורר מלחמה.
הענקית הירוקה וכמה מחבריה המשחררים נכנסים בחשאי למרינמר, בכוונה לגנוב את חבילות הסיוע שהוחרמו ולחלקן לקורבנות רעידת האדמה.
משמר החורף מנסה לעצור אותם, אך מוותר לאחר שראה את מצוקתם של קורבנות רעידת האדמה.
לאחר מכן, ממשלת ארצות הברית מנסה לעצור את הענקית הירוקה על מעשיה במרינמר, אך מורידה את ההאשמות כדי למנוע מבוכה פוליטית.
עם דעת הקהל הגורפת לטובתה, נראה שהענקית הירוקה מוכנה לקבל את הרישיון החוקי שלה בחזרה כאשר ג'זיינדה נתפסת על ידי הבהמות לאחר שהוא תקף אותה בטעות, וחשב שהיא הענקית הירוקה האמיתית.
לאחר מכן, ג'זיינדה נלקחת למעבדה ממשלתית ומתגלה באכזריות כאשר מתגלה יכולתה להחיות את עצמה מהמתים.
ג'זיינדה יוצרת קשר עם הענקית הירוקה באופן טלפתי באמצעות מכשיר לקריאת מחשבות שהושתל בסתר ומזהירה אותה שהממשלה תבוא לחקור אותה לגבי מערכת היחסים ביניהם.
ג'זינדה אומרת לענקית הירוקה לומר שהיא לא ידעה שג'זיינדה היא סקרול ורגע לפני שמתה/מחוסרת הכרה אומרת לענקית הירוקה "תמיד הייתי...".
הענקית הירוקה מנסה לשמור על ההכחשה, אבל כשהיא רואה את ג'זינדה עומדת להיפגע, היא מאבדת שליטה ופורצת את ג'זינדה החוצה.
הבהמות מנסה לעצור אותה, אבל הענקית הירוקה מביס אותם בעזרת המשחררות.
מאוחר יותר מתגלה כי מלורי בוק, הבוס שלה לשעבר, עמדה מאחורי כל הדברים הרעים שקורים לענקית הירוקה.
אולם כאשר ראתה את הענקית הירוקה מסכנת את עצמה כדי להציל את חברתה סקרול "בוק", "ביטלה" את התוכנית.
במיני-סדרה בת ארבעה גיליונות הענקית הירוקה, ג'ניפר נלחמת בליירה, בתם הריאליטי החלופי של הענק ות'ונדרה לאחר שהיא מגיעה למציאות Earth-616 עבור ה-DNA של האיש החזק ביותר.
בזמן שג'ניפר וליירה נלחמו, סנטרי משליך אותה משם מתוך אמונה שהאיש שאליו ליירה מתכוונת הוא הוא עצמו.
מאוחר יותר הענקית הירוקה חוזרת, כועסת, ומפילה את הזקיף באדמה.
לאחר מכן היא עוזרת לליירה לברוח ממגדל הנוקמים.
ב-Incredible Hulk #600, ג'ניפר מטילה על בן אוריך לגלות את זהותו של הענק האדום.
היא מודיעה לו שהיא לא מסוגלת שכן היא שאלה יותר מדי שאלות לאנשים הלא נכונים.
היא מבקשת מאוריך להביא צלם (פיטר פארקר), ופוגשת אותו יחד עם הפנימי שלה, דוק סמסון, והם יוצאים ל-S.H.I.E.L.D.
בסיס שהוא למעשה חזית עבור A.I.M.
ותוכנית חיילי העל גמא כוח של גנרל רוס.
לאחר מכן נראה כי ללאונרד סמסון יש התמוטטות, אבל במציאות הוא משתנה לסמסון.
סמסון טוען שהוא חזק ומהיר יותר (והוא גדול יותר במידותיו, בעל שיער ארוך יותר וצלקת ברק) מג'ניפר.
הצמד המתנגש מוכנע על ידי מודוק והמתקן מתפוצץ בעקבות קרב בין הענק האדום לענקית הירוקה; ג'ניפר, סמסון (שחזר ללאונרד) והענק האדום נלכדים בפיצוץ.
מעמדה של ג'ניפר אינו ידוע והענק האדום אינו מגלה דבר לאוריך כאשר השניים נפגשים בפעם השנייה.
בעקבות תבוסתה של האינטליגנציה, ג'ניפר מתחילה לנסוע עם בן דודה ברוס, סקאאר, קורג, ריק ג'ונס ובטי רוס.
זמן קצר לאחר אירועי הענקים של מלחמת האזרחים, סקאאר נהיה מודע לכך שאחיו הירו-קאלה מתקרב וכי הוא מתכוון להרוס את כוכב הלכת קאי לתוך כדור הארץ.
הענקית הירוקה נמצאת בצוות כשהם מצליחים למנוע את האסון בהצלחה.
עם החזרה לכדור הארץ, הם מוצאים את העולם בלהבות כפי שהוא בשליטה של מלחמת הכאוס.
הם נוסעים לגיהנום, שם הם נלחמים ומביסים את מלך הכאוס.
כשהם חוזרים לכדור הארץ משוחזר, הם מתקבלים כמפלצות.
בשלב מסוים לפני או אחרי האירועים הללו, ג'ניפר וליירה מתיישבות בניו יורק, שם ליירה מתחילה ללמוד בתיכון בניסיון להשיג הבנה של האנושות כפי שהיא מתרחשת בציר הזמן הזה.
בנוסף לסיוע בשילוב ליירה בחברה, הם גם מעורבים בניסיון לרכז את חברי האינטליגנציה הנותרים.
הם מצליחים לאסוף את האינטליגנציה, אבל הקוסם מצליח להימלט מהכלא והולך אחרי ליירה בנשף התיכון שלה, כמעט הורג אותה לפני שהענקית הירוקה מתערבת, מפילה את הקוסם אבל לא לפני שזהותה הסודית של ליירה נפגעה.
שאר התלמידים מדליקים את ליירה כתוצאה מפציעתה של הנשף והסכנה של כולם בריקוד.
הענקית הירוקה מסבירה לה אחר כך שהן חייבות לעזוב ושלמרות היותם גיבורים, חייהם של הענקים הם לרוב בודדים.
במהלך עלילת הפחד עצמו, הענקית הירוקה מצטרפת עם הווארד הברווז, נייט-הוק ומו פרנקנשטיין נסטר להקים צוות של ארבעה אנשים בשם הארבעה האימתניים כדי לעצור את האדם-דבר מדרכו ההרסנית.
מאוחר יותר הם מגלים עלילה של פסיכו-מן להשתמש באמפתיה הפכפכה של האדם-דבר כדי ליצור נשק.
לפני טיול של ארבעת המופלאים ומשפחותם של ארבעת המופלאים, הדבר מבקש מהענקית הירוקה להיות חברה בקרן העתיד.
כאשר הענקית הירוקה מועלה ל"דוק גרין" - גרסה של הענקית הירוקה המחזיקה באינטלקט של ברוס באנר - לאחר שהוא זוכה לזריקה בראשו בתור ברוס באנר באמצעות וירוס אקסטרמיס, הוא יוצא לתקוף ולרפא גמא ומוטציות מבוססות.
סטיב רוג'רס מנסה להורות לענק לעצור לפני שהוא הולך אחרי הענקית הירוקה, אך כאשר דוק גרין מודיע לענקית הירוקה שהיא מוטציית הגמא היחידה שחייה הוא חש שמצבייה השתפרו באופן לגיטימי, ומספק לה את הזריקה האחרונה של התרופה שלו, ומבקש ממנה להשתמש בה עליו אם הוא הולך רחוק מדי במאמציו.
בספיישל חג המולד הראשון של גוונפול, הווארד הברווז הזמין אותה למסיבת חג המולד של הענקית הירוקה בתנאי שהיא לא הרגה אף בחור טוב לאחרונה.
היא מופיעה ועושה קריוקי עם גברת מארוול.
כמו כן, הייתה תמונה חד-פעמית שלה מחזיקה את הדבקון מעל ראשה ומזמינה את הענקית הירוקה לנשק אותה בזמן שגברת מארוול הסתכלה עליה בשמחה ילדותית.
נכחו עשרות על-אנושיים, שהוכיחו שבין אם היא מתנהגת כגיבורה או לא, הענקית הירוקה שומרת על קשרים חזקים עם קהילת העל.
במהלך הסיפור של מלחמת האזרחים השנייה של 2016, לאחר ש - "יוליסס הבלתי אנושי" חוזה את הגעתו של תאנוס לכדור הארץ, הענקית הירוקה נפצעה אנושות מהתקפה ישירה של הנבל המדובר.
כשאיירון מן מגלה שהם השתמשו בכוחו הקדם-קוגניטיבי של יוליסס כדי לארוב לת'אנוס, הוא נשבע לוודא שאף אחד לא ישתמש בו שוב.
לפני שהענקית הירוקה נכנסת לדום לב, היא אומרת לקפטן מארוול להילחם על העתיד.
לאחר שהוקאיי זוכה בגין ירי בברוס באנר, קפטן מארוול ביקרה את הענקית הירוקה, שיצאה מתרדמתה.
כאשר הענקית הירוקה דרשה בכעס לדעת את פסק הדין של משפטו של הוקאיי, קפטן מארוול שתקה.
לאחר הלווייתו של ברוס באנר, ג'ניפר וולטרס עזבה את עסקי גיבורי-העל והמשיכה לעבוד כעורכת דין, שם היא השיגה את הלקוחה הראשונה שלה: מייז ברוון, שהייתה צאצא לא אנושי.
בשל הלחץ בעקבות הקרב עם ת'אנוס, ג'ניפר החלה להפוך ללא שליטה לגרסה שלה לענקית האפורה במרווחים שונים.
ג'ניפר עזרה למייז כשהיא התאוששה מהטראומה והודתה על ידי בעל הבית שלה מר טיק.
כשמייז הייתה חסרת סבלנות כלפי ג'ניפר וזימנה את גולם הפחד שהרג את מר טיק וכמה שוטרים, ג'ניפר כמעט נהרגת על ידי זה והופכת לענקית הירוקה.
היא ניצחה את גולם הפחד ומנעה ממייז להתאבד כאשר מייזה נעצרה לאחר סכנה פזיזה.
לאחר מכן, ג'ניפר הפכה לענקית הירוקה ופגשה את ההלקט.
לאחר שהחליפה חזרה, ג'ניפר אמרה להלקט שהיא מודאגת מהעובדה שהצבע האפור שלה יכול לומר שהיא כמו ברוס (שכן גם לברוס היה גלגול אפור).
מאוחר יותר, ג'ניפר צפתה בסרטון חי באינטרנט כאשר אופה בשם אוליבר הפך ליצור דמוי הענק בול המצלמה.
ג'ניפר בילתה מספר ימים בניסיון לאתר אותו, ובסופו של דבר התעמתה איתו בתור הענקית הירוקה בגשר ברוקלין.
במהלך הקרב הבא, היא איבדה שליטה על דמות הענקית הירוקה שלה, וכמעט הרגה אותו, למרות שההלקט הצליח להרגיע אותה.
עם זאת, התקרית הותירה את ג'ניפר מודאגת מאיבוד שליטה שוב.
זמן מה לאחר מכן, המנהיג חטף את ג'ניפר ואילץ אותה להפוך לענקית הירוקה על מנת לאלץ אותה להרוג את העוזרת החדשה שלו, רובין, שעברה ברצון עירוי דם כדי להפוך למפלצת דמוית הענקית הירוקה בעצמה.
הענקית הירוקה כמעט הרגה את רובין, אבל ג'ניפר הצליחה להחזיר לעצמה את השליטה, לפני שהביסה את המנהיג על ידי התחשמלות שלו.
לאחר מכן הלכה ג'ן עם הסופרת לעזרה עצמית פלורידה מאייר, שהשתמשה בגלולה מיוחדת כדי להעביר את ג'ניפר אל תת-המודע שלה, מה שהוביל אותה להתעמת עם דמותה של הענקית והאשליות של ת'אנוס ובאנר, ולבסוף מתגברת על הטראומה שלה בתהליך.
עם היקיצה, ג'ניפר חזרה לדמותה הסטנדרטית של הענקית הירוקה.
במהלך המלחמה נגד הקוטטי, מתגלה שהענקית הירוקה נהרגה והוחלפה בקוטטי, שתקף את הנוקמים כאשר ניסו לשאת את שביתת נשק עם האויב החדש שלהם, הגיבורים שרדו את המתקפה רק בזכות שדה הכוח של האישה הבלתי נראית, למרות שהקוטאטי שאז הענקית הירוקה מכה את הדבר ונסוגה.
האישה הבלתי נראית, גמל שלמה והדבר נעולים בלחימה עם הענקית הירוקה המוחזקת על ידי קוטטי.
בחזרה לניו יורק, ג'ו-ון ונ'קלה משחררים את הזיכרונות החיוביים שלהם, מה שמחייה את הענקית הירוקה מספיק כדי לשבור את הקוטטי ממנה ולהפסיק את הלחימה בין הקרי לסקרול.
כשהקוטטי מובסים, הענקית הירוקה ות'ור לוקחים את סקויה משם.
מתברר שהענקית הירוקה הצליחה לחזור לחיים הודות ללידר ששלט בדרך בה הפכה מעצמה לדמותה בתור הענקית הירוקה.
הָעֲנָק וְגַנּוֹ הוא סיפור ילדים של הסופר אוסקר ויילד שאוגד בספר "הנסיך המאושר ואגדות אחרות" שפורסם במאי 1888.
הסיפור תורגם ועובד לעברית פעמים רבות.
עם מתרגמיו ומעבדיו נמנים יעקב אורלנד, אוריאל אופק, א"א עקביא, אהרון בר, רותם בר, עטרה אופק ועשי וינשטין.
עם מאיירי הגרסאות העבריות נמנים פֶּרלי פֶּלציג, יוסי וייס, אירן פרץ, ליאת בנימיני-אריאל, דוד מוסקוביץ וטובית אוריאל.
במרכז הסיפור ענק ולו גן יפהפה שבו פורחים פרחים ריחניים ומלבלבים 12 עצי אפרסק.
ילדי הסביבה נוהגים לפקוד את הגן ולשחק בו בכל יום אחר הצהריים, אחרי שהם חוזרים מבית הספר.
כך עד שהענק חוזר לביתו, ממנו נעדר במשך שבע שנים, עת שביקר את חברו העוג מקורנוול.
כשהענק חוזר אל טירתו ורואה את הילדים משחקים בגנו, הוא צועק עליהם "מה אתם עושים כאן?", והילדים בורחים בבהלה.
תוך כך הוא מחליט לבנות חומה כדי למנוע את כניסתם, ותולה שלט המציין כי מסיגי גבול ייענשו.
במהלך החורף הענק מחכה לבואו של האביב אל הגן, אך גם לאחר שהוא מגיע בשאר חלקי הארץ, בגנו של הענק שורר חורף והגן נשאר מכוסה בשלג במשך זמן רב.
בוקר אחד הענק מתעורר מציוץ ציפורים ומגלה שהאביב חזר אל הגן.
הוא רואה שהילדים נכנסו אל הגן דרך פתח בחומה שבנה, ועל כל עץ יושב ילד, והעצים מלבלבים.
רק בפינה המרוחקת ביותר בגן נותר שלג, והוא מבחין בילד קטן שבוכה כי הוא אינו מצליח לטפס על העץ, למרות שהעץ מתכופף ומושיט את ענפיו אליו.
לבו של הענק מתרכך והוא מבין כי היה אנוכי, והוא מחליט לעזור לילד לטפס על העץ ולהוריד את החומה שבנה, אך כשהוא יוצא מביתו הילדים רואים אותו ובורחים בבהלה, ובגן שורר שוב החורף.
רק הילד הקטן שעיניו היו מלאות בדמעות לא הבחין בו והענק מרים אותו ומניח אותו על העץ שהחל מיד ללבלב.
הילד מושיט את ידיו ומחבק את הענק ונותן לו נשיקה.
והילדים שראו כי הענק חזר בו מדרכו הרעה, רצים חזרה אל הגן ואיתם חוזר האביב.
הענק מכריז כי מעתה הגן הוא שלהם ושובר את החומה.
הילדים המשיכו לשחק בגן מדי יום, אך הילד הקטן לא חזר, והילדים האחרים אמרו שהוא נעלם, והענק היה שבור לב.
יום אחד, לאחר שנים רבות, כשהענק כבר היה זקן ותשוש, הוא התעורר באחד מימי החורף וראה בגינה עץ לבן מלבלב בפירות כסופים ומתחתיו הילד הקטן שאהב.
הוא יצא מהטירה וראה את הילד, אך כשהגיע אליו התמלא בזעם כי על כפות ידיו ורגליו היו סימנים של מסמרים (סטיגמטה).
הענק שאל את הילד מי העז לפגוע בו, אך הילד ציין כי אלה פצעי אהבה, ואמר לענק כי מכיוון שהוא נתן לו לשחק בגנו, הוא מזמין אותו לשחק בגנו שלו בגן עדן.
כשהילדים הגיעו לשחק באותו אחר הצהריים הם מצאו את הענק שוכב בגן ומכוסה בפרחים לבנים.
הסיפור עובד בשפות שונות לבימות שונות, בשנת 1933–1934 הכנר והמלחין ההונגרי ינה הובאי עיבד את הסיפור לאופרה בשפה ההונגרית.
בשנת 1972 הסיפור עובד לסרט מצויר שהיה מועמד לפרס אוסקר.
בשנת 2003 הסיפור עובד למחזמר בסגנון התיאטרון השחור, שאותו כתב וביים ליאור כלפון והלחינו אודי הרפז ורון קליין.
כלפון כיכב בתפקיד הענק עד לשנת 2010, בה עבר התפקיד לגדי רבינוביץ'.
הסיפור זכה לגרסאות שונות בעברית.
אזכור הסטיגמטה, המכוון אל דמותו של ישו הצלוב, אינו מופיע בחלק מהתרגומים בעברית, שבחרו לסיים את הסיפור בדרכים אחרות.
יעקב אורלנד (1947) בחר להיצמד לסיפור המקורי, אך מתרגמים אחרים בחרו לשנותו, בהם מ.
בן-אליעזר (1924), שבחר לספר על ילד שעיניו נוצצות ככוכבי השמים ומגיע מ"עולם האמת", ואין בו אזכור לפצעי ישו.
אריאל (1946) מסיים את הסיפור בילד שאומר כי הוא הלך לענקים רעים אחרים שסוגרים את גניהם מפני ילדים, והוא חזר אליו ועתה הוא מזמין אותו אל גנו - גן עדן.
אוריאל אופק בחר לעבד בשנת 1989 את הסיפור כך שעל כפות ידיו של הילד מופיעות טביעות של שתי ציפורניים.
העסקן הוא סרט סאטירה פוליטי ביוגרפי שיצא בשנת 2010 בכיכובו של קווין ספייסי ובבימויו של ג'ורג' היקנלופר.
הסרט מתמקד בקריירה של השדלן ואיש העסקים ג'ק אברמוף בוושינגטון, שהיה מעורב בפרשת שחיתות מסיבית שהובילה להרשעתו ואף להרשעתם של חבר הקונגרס בוב ניי ושל תשעה שדלנים ואנשי קונגרס נוספים.
בשנת 2006 הורשע אברמוב בהונאה, קשירת קשר והעלמת מס, ובנוסף בקבלת מתנות, ארוחות יקרות וטיולי ספורט בתמורה לטובות הנאה פוליטית.
גזר דינו היה שש שנים, ומתוכן הוא ריצה שלוש וחצי שנים בכלא הפדרלי, ולאחר מכן עבר לשיקום במתקן מיוחד העוזר לאסירים להסתגל לחיי האזרחות.
ב-2010 היה ספייסי מועמד לפרס גלובוס הזהב עבור השחקן הטוב ביותר, בסופו של דבר הפסיד לפול ג'יאמאטי על תפקידיו ב"גרסתו של בארני".
סיפורו של הפוליטיקאי ואיש העסקים האמריקאי ג'ק אברמוף, אשר הורשע במרמה ובשחיתות באחד מתיקי המשפט הנודעים בארצות הברית של השנים האחרונות.
הרשעתו של אברמוף הובילה להרשעתם של שניים מבכירי העובדים בבית הלבן.
הצילומים נערכו בחודש יוני 2009 במקומות שונים ברחבי המילטון, אונטריו, קנדה, באוניברסיטת מקמאסטר ובמרכז העיר המילטון.
הסרט תוכנן לצאת לאקרנים בחודש דצמבר 2010, והוקרן בבכורה בפסטיבל הסרטים הבינלאומי של טורונטו.
זה היה סרטו האחרון של היקנלופר.
הוא נפטר ב-29 באוקטובר 2010, שבעה שבועות לפני הקרנת הבכורה של הסרט ב-17 בדצמבר 2010.
הענקית הירוקה (ליירה) היא דמות בדיונית של גיבורת-על המופיעה בחוברות הקומיקס הענק הירוק ביקום מארוול קומיקס.
הדמות הופיעה לראשונה בחוברת Hulk: Raging Thunder #1 מאוגוסט 2008 ונוצרה על ידי הכותב ג'ף פארקר והמאייר מיטש ברייטוייזר.
ליירה היא בתם של הענק הירוק ושל ת'נדרה מעתיד חלופי של יקום מארוול.
מאז הצגתה לראשונה בסיפור "הענק: רעם זועם" וכן ב"משפחת הענקים: גנים ירוקים", דמותה של ליירה זכתה במשוב חיובי מהמעריצים ולמיני סדרה משלה בת ארבע חוברות תחת השם All New Savage She-Hulk בכתיבתו של פרד ואן לנט והמאיירים רוברט אטקינס ופיטר וייל.
מאז אירועי הפחד עצמו של דצמבר 2011, הדמות הופיעה בסדרת החוברות של אקדמיית האוונג'רס.
בעקבות התנקשות כושלת בה הושמד רכיב מרכזי במטריצת הולדה גנטית זכרית, ליירה נשלחת אחורה בזמן לתקופת שלטון אפל בארץ-616 במאמץ אחרון להציל את הכחדת בני עמה.
היא נעזרת בבודיקה, עיטור דיגיטלי המוצמד לפרק ידה שתוכנת עם טכנולוגיית בני עמה, ומחפשת אחר הגיבור הגדול ביותר בתקופת ההווה כדי שתוכל להורגו, משום שבתרבות של בני עמה, הרבה שבטים לוחמים זכריים לקחו גיבורי-על כמו וולברין והסנטרי כמושאי הערצה ונלחמו בשבטי הנקבות.
היא מתעמתת עם הענקית הירוקה המקורית, ג'ניפר וולטרס, והשתיים נלחמות אחת בשנייה.
באמצעו של הקרב, וולטרס מתייחסת לת'נדרה וכיצד ליירה דומה לה רבות, מה שמכעיס את ליירה.
מתגלה שליירה נחלשת יותר ככל שהיא כועסת יותר.
הסנטרי מגיע, וליירה אומרת לו שהיא מחפשת את הגיבור הגדול ביותר, ששמו הוא נורמן אוסבורן.
כשליירה מתעמתת עם אוסבורן, היא מגלה לו שמשימתה היא לא להרוג אותו אלא להזדווג עמו.
כאשר היא מנשקת אותו, היא חוזה בכל הרוע שהוא אחראי לו בעתיד ומסרבת להמשיך במשימתה.
אוסבורן ושאר האוונג'רס האפלים מכתרים אותה, אך וולטרס נחלצת לעזרתה.
הן מצליחות להימלט בעזרתו של ארגון A.R.M.O.R, אליו מצטרפת ליירה בהמשך.
העסקה הפטריארכלית הוא מונח שטבעה חוקרת יחסי המגדר, אסלאם ומזרח תיכון, דניז קנדיוטי (Deniz Kandiyoti) במאמרה משנת 1988, Bargaining with Patriarchy.
המונח מתאר את אסטרטגית הפעולה של הפרט בעל מעמד נחות, אסטרטגיה שדומה לפעולת מיקוח, בתוך מערכת של מגבלות, קרי המסגרת הפטריארכלית.
לטענתה של קנדיוטי, המונח פטריארכיה והדיון בו הוביל ליצירת תפיסה מונוליטית לגבי השליטה הגברית, ללא התייחסות לאופן שבו הסדרים תרבותיים והיסטוריים בין המינים התבצעו ולפיכך היא מצאה את הצורך ביצירת מונח שיתאר את ההסדרים הללו, להלן "העסקה הפטריארכלית".
קנדיוטי הציגה את הפרט, לרוב נשים, כשחקן בעל רציונל שמנצל טווח של אסטרטגיות הברורות בהקשר התרבותי שלהן.
העסקה מתבצעת בהקשר רחב של כללי התנהגות שמיושמים במערכות שונות של קשרי שארות, הקשרים הללו מגדירים את אופי העסקה בין בני הזוג ובין יושבי משק הבית.
כאשר הלכה למעשה, ניתן לראות בעסקה כסוג של אסטרטגיה של הפרט בעל המעמד הנחות לשיפור מעמדו בתוך המסגרת הקיימת וללא מאבק ישיר בה.
קנדיוטי דנה באסטרטגיה של נשים להגיע למרב הביטחון הכלכלי וכן להגיע לניצול המרבי של אפשריות החיים בתוך מסגרת של מגבלות ותוך עשיית פשרה.
התזה העומדת מאחורי המונח היא, כי על מנת להבין את המערכת הפטריארכלית בצורה טובה יותר יש להתייחס להיבט של התמרון בין המגבלות הפטריארכליות.
ניתוח של אסטרטגיות ומנגנוני התמודדות יכול לסייע לחשוף את האופי של המערכות הפטריארכליות ולחשוף כיצד גברים ונשים פועלים במסגרתן.
כאשר האסטרטגיה של הפרט מושפעת ממגבלות במספר מישורים, האסטרטגיה של הנשים מתבצעת בתוך מסגרת של עסקה פטריארכלית.
ובהתאמה, העסקה הפטריארכלית איננה שיקוף פשוט של הבחירות הרציונליות של נשים אלא מעצבת במישור התת-מודע היבטים של הסובייקטיביות המגדרית.
בהקשר של העסקה הפטריארכלית עולה השאלה, כיצד קבוצה בעמדת חיסרון מצליחה להביא לידי ביטוי את האינטרסים שלה וכן מצליחה להשיג אמצעים לקידומה.